Inter huma lesti joffru kuntratt ta' erba' snin lid-difensur Franċiż ta' Nice, Malang Sarr. Il-pożizzjoni favorita ta' dan il-players ta' 21 sena hi dik ċentrali fejn jispikka ferm mat-team immexxi minn Patrick Vieira. Hekk kif id-difensur Urugwajan, Diego Godin, li jidher ferm 'il bogħod mill-pjani tal-coach Interist Antonio Conte, Sarr jista' jkun is-soluzzjoni li fih ikun inkluż fil-qalba tad-difiża. Minkejja kollox Sarr huwa difensur versatili fejn kapaċi wkoll jilgħab fuq in-naħa xellugija. Huwa lagħab tmien darbiet mat-team nazzjonali Franċiż ta' Taħt il-21 sena. Il-kuntratt tiegħu ma' Nice jiskadi fl-aħħar ta' dan ix-xahar u għaldqstant se jkun player liberu. Matul dan l-istaġun Sarr lagħab 20 darba ma' Nice u skorja goal wieħed.